Sidste år var en af verdens bedste restauranter, Noma, med i opløbet. I år er kan det blive Aalborg-restauranten Mortens Kro, der løber med titlen som Årets Restaurant. En hæder, der uddeles af Den Danske Spiseguide. Den Danske Spiseguide skriver følgende om dette års nominerede: - Kvalitetsniveauet  landet over er her i foråret 2017 på et hidtil uset højt niveau. Der er ikke længere tale om en  trend, men om realiteter. Det har afspejlet sig i et meget stort antal restauranter, der har fået international opmærksomhed og som har fulgt den linie, som Den danske Spiseguide har lagt i det seneste tiår. Mortens Kro var først nomineret i et felt på 18 restauranter. Det tal er blevet skåret ned til seks, og Morten Kro er stadig med i opløbet. I løbet af august og september tager Den Danske Spiseguides jury rundt på de alle de nominerede restauranter for at finde en vinder af Årets Restaurant 2017. Tidligere på året fik Mortens Kro besøg af en af verdens bedste fodboldspillere gennem tiderne, da protugisiske Luis Figo var inde at spise. Udover Mortens Kro er der endnu en nordjysk nominering. Kresten Scheel Langvold fra Brøndums Hotel i Skagen er nomineret til Årets Tjenerprofil.

Referat:
Restauranten Mortens Kro er blevet nomineret som årets bedste restaurant af Den Danske Spiseguide.